|  |  |  |  |
| --- | --- | --- | --- |
| МЭР  ГОРОДА НИЖНЕКАМСКА  РЕСПУБЛИКИ ТАТАРСТАН  пр. Строителей, д. 12, г. Нижнекамск, 423570 | Herb | | ТАТАРСТАН РЕСПУБЛИКАСЫ  ТҮБӘН КАМА ШӘҺӘРЕ  МЭРЫ  Төзүчеләр пр., 12 нче йорт, Түбән Кама шәһәре, 423570 |
| **ПОСТАНОВЛЕНИЕ**  № 43 | | **КАРАР**  7 нче декабрь 2020 ел | |

16:53:040103:4394 кадастр номерлы җир кишәрлегендә рөхсәт ителгән төзелешнең иң чик параметрларыннан тайпылуга рөхсәт бирү буенча гавами тыңлаулар билгеләү турында

Генераль директор Галләмов Рәсим Зиннур улы исеменнән, 2020 елның 26 октябрендәге җир кишәрлеген арендалаучы «Наш дом» идарәче компаниясе» җаваплылыгы чикләнгән җәмгыятенең гаризасын караганнан соң, Россия Федерациясе Шәһәр төзелеше кодексының 40 статьясы, Россия Федерациясе Шәһәр төзелеше кодексының 5.1 статьясы, «Россия Федерациясендә җирле үзидарә оештыруның гомуми принциплары турында» 2003 елның 6 октябрендәге 131-ФЗ номерлы Федераль закон нигезендә, Түбән Кама шәһәр Советының 2006 елның 13 октябрендәге 24 номерлы «Түбән Кама шәһәре» муниципаль берәмлегендә гавами тыңлаулар оештыру һәм үткәрү тәртибе турында» карары белән, карар бирәм:

1. Татарстан Республикасы Түбән Кама муниципаль районы, Түбән Кама шәһәре, Сөмбикә урамы, 64Б йорт адресы буенча урнашкан 16:53:040103:4394 кадастр номерлы җир кишәрлегенең түбәндәге өлешендә рөхсәт ителгән төзелешнең иң чик параметрларыннан тайпылуга (җир кишәрлеге чигеннән капиталь төзелеш объектына кадәр чигенүенә, җир кишәрлеге төзелешенең максималь проценты) рөхсәт бирү мәсьәләсе буенча гавами тыңлаулар билгеләргә.

1.1. Җир кишәрлегенең шәһәр төзелеше планы нигезендә, җир кишәрлеге чигеннән капиталь төзелеш объектына кадәр 3-4 линия буенча – 1,1 метрга кадәр, 1-4 линия буенча – 1,1 метрга кадәр, 1-2 линия буенча – 1,1 метрга кадәр, 2-3 линия буенча – 0,7 метрга кадәр тайпылышны кыскарту өлешендә.

1.2. Җир кишәрлеге төзелешенең максималь процентын 88% ка кадәр арттырырга.

2. 16:53:040103:4394 кадастр номерлы җир кишәрлегенең рөхсәт ителгән төзелешнең иң чик параметрларыннан тайпылуына рөхсәт бирү буенча гавами тыңлаулар үткәрү комиссиясе составын расларга (кушымта).

3. Билгеләргә:

3.1. гавами тыңлауларны оештыручы итеп, гавами тыңлаулар үткәрү буенча комиссияне;

3.2. проект экспозициясен ачу урыны – Түбән Кама шәһәре, Мәктәп бульвары, 2А йорт (2 кат холы), «Дәүләт һәм муниципаль хезмәтләр күрсәтүнең күп-функцияле үзәге» ДБУ;

3.3. проект экспозициясен ачу датасы – 2020 елның 14 декабре;

3.4. проект экспозициясен үткәрү сроклары – 2020 елның 14 декабреннән 2020 елның 21 декабренә кадәр;

3.5. проект экспозициясендә булырга мөмкин булган көннәр һәм сәгатьләр – 2020 елның 14 декабреннән 2020 елның 21 декабренә кадәр 08:00 дән 17:00 сәгатькә кадәр;

3.6. гавами тыңлаулар үткәрү вакыты – 2020 елның 21 декабрендә 11:00 сәг.;

3.7. гавами тыңлаулар үткәрү урыны - Түбән Кама шәһәре, Мәктәп бульвары, 2А йорт (1 кат, утырышлар залы), «Дәүләт һәм муниципаль хезмәтләр күрсәтүнең күпфункцияле үзәге» ДБУ;

3.8. гавами тыңлауларда катнашучылар тарафыннан проектка кагылган тәкъдимнәр һәм искәрмәләр кертү тәртибе, сроклары һәм формасы - Россия Федерациясе Шәһәр төзелеше кодексының 5.1 статьясы 12 өлеше нигезендә идентификация узган гавами тыңлауларда катнашучылардан гавами тыңлауларда катнашучылар җыелышын үткәрү барышында язма һәм телдән, Түбән Кама шәһәре, Мәктәп бульвары, 2А йорты адресы буенча (2020 елның 14 декабреннән 2020 елның 21 декабренә кадәр эш көннәрендә 08:00 дән 17:00 сәгатькә кадәр) Түбән Кама муниципаль районы Башкарма комитетының Төзелеш һәм архитектура идарәсе адресына язмача, шулай ук әлеге карарның 3.2., 3.4., 3.5. пунктлары нигезендә экспозиция үткәрү урыны һәм вакыты буенча проект экспозициясенә килүчеләрне исәпкә алу китабына (журналына) язу юлы белән тәкъдимнәр һәм искәрмәләр кабул ителә.

4. Татарстан Республикасы Түбән Кама муниципаль районы Советының җәмәгатьчелек һәм гаммәви мәгълүмат чаралары белән элемтә бүлегенә 2020 елның 14 декабренә кадәр әлеге карарны гаммәви мәгълүмат чараларының матбугат басмаларында һәм Түбән Кама муниципаль районының рәсми сайтында бастырып чыгаруны тәэмин итәргә.

5. Гавами тыңлаулар үткәрү буенча комиссиягә:

5.1. гавами тыңлаулар үткәрү турында хәбәрне, проект һәм мәгълүмати материалларны 2020 елның 14 декабренә кадәр Түбән Кама муниципаль районының рәсми сайтында, шулай ук мәгълүмати стендларында һәм гаммәви мәгълүмат чараларының матбугат басмаларында урнаштырырга;

5.2. 2020 елның 14 декабренә кадәр аңа карата рөхсәт ителгән төзелешнең иң чик параметрларыннан тайпылуга рөхсәт сорала торган җир кишәрлеге һәм капиталь төзелеш объекты белән уртак чикләре булган җир кишәрлекләре һәм капиталь төзелеш объектлары хокук ияләренә гавами тыңлаулар үткәрү турында хәбәр җибәрергә;

5.3. проект экспозициясен үткәрүне һәм экспозициягә килүчеләргә консуль-тация бирүне, гавами тыңлауларда катнашучылар җыелышын уздыруны, гавами тыңлаулар беркетмәсен һәм нәтиҗәләрен рәсмиләштерүне тәэмин итәргә;

5.4. әлеге карар билгеләгән срокларда һәм каралган тәртип нигезендә гавами тыңлаулар әзерләргә һәм үткәрергә;

5.5. гавами тыңлаулар нәтиҗәләре буенча бәяләмәне гаммәви мәгълүмат чараларының матбугат басмаларында, Түбән Кама муниципаль районы рәсми сайтында, Түбән Кама муниципаль районы Башкарма комитетының Төзелеш һәм архитектура идарәсе мәгълүмати стендларында урнаштырырга.

6. Әлеге карарның үтәлешен тикшереп торуны гавами тыңлаулар үткәрү буенча комиссиягә йөкләргә.

А.Р. Метшин

Татарстан Республикасы

Түбән Кама шәһәре Мэрының

2020 елның 7 нче декабрь

43 нче номерлы карары белән расланган

кушымта

16:53:040103:4394 кадастр номерлы җир кишәрлегенең рөхсәт ителгән

төзелешнең иң чик параметрларыннан тайпылуына рөхсәт бирү буенча гавами

тыңлаулар үткәрү комиссиясе составы

|  |  |  |
| --- | --- | --- |
| Хаҗиев Р.Ә. | - | Татарстан Республикасы Түбән Кама муниципаль районы Башкарма комитеты җитәкчесе урынбасары (төзелеш мәсьәләләре буенча), комиссия рәисе |
| Әхмәдиева А.Г. | - | ТР Түбән Кама муниципаль районы Башкарма комитетының Түбән Кама муниципаль районы Төзелеш һәм архитектура идарәсе башлыгы, комиссия рәисе урынбасары |
| Комиссия әгъзалары: | | |
| Мостафин Р.Р. | - | Түбән Кама муниципаль районы Башкарма комитетының Төзелеш һәм архитектура идарәсе башлыгы урынбасары |
| Мингалиева А.Р. | - | ТР «Түбән Кама муниципаль районы» муниципаль берәмлегенең «Җир һәм мөлкәт мөнәсәбәтләре идарәсе» МКУ башлыгы |
| Сираҗетдинов Э.Р. | - | Татарстан Республикасы Түбән Кама муниципаль районы Башкарма комитеты архитекторы |